Darius Kasparaitis

thumb
Darius Kasparaitis (g. 1972 m. spalio 16 d. Elektrėnuose) – lietuvių ledo ritulio gynėjas.

180 cm. ūgio 97 kg svorio. Kasparaitis turi JAV pilietybę, žaidė Rusijos ledo ritulio rinktinėje.

Būdamas 14 m. iš Elektrėnų persikėlė treniruotis į Rusiją, būdamas 16 metų žaidė Tarybų Sąjungos aukščiausiosios lygos Maskvos „Dinamo“ komandoje. Pirmasis treneris Aleksejus Nikiforovas. 1992 metais NHL naujokų biržoje pašauktas pirmajame rate 5 šaukimu Niujorko „Islanders“ klubo. Šioje komandoje žaidė 1993–1997 metais, vėliau persikėlė žaisti į Pitsburgo „Penguins“. 2001–2002 metų sezono pabaigoje 11 rungtynių žaidė Kolorado „Avalanche“ komandoje, 2002–2007 m. žaidė Niujorko „Rangers“. 2004–2005 metais dėl NHL lokauto žaidė Rusijos aukščiausios lygos Kazanės „Ak Bars“. 2007 m. lapkričio 3 d. žaidė Sank Peterburgo „SKA“ komandoje, kurioje ir baigė karjerą.http://www.iihf.com/home-of-hockey/news/news-singleview/article/kasparaitis-moves-to-coaching.html?tx_ttnews[backPid]=955&cHash=4f2586edf3

2010 m. birželio 23 d. tapo Sank Peterburgo „SKA“ vyr. trenerio asistentu.http://sportas.delfi.lt/national/dkasparaitis---sankt-peterburgo-ska-klubo-trenerio-asistentas.d?id=33797469 2010 m. gruodžio 23 d. paliko Sank Peterburgo klubą.http://sportas.delfi.lt/national/ska-ekipa-palikes-dkasparaitis-su-manimi-elgesi-kiauliskai.d?id=40020719 2010 m. spalio 6 d. buvo išrinktas NLRL prezidentu.http://www.nvlrl.lt/index.php/naujienos/darius-kasparaitis-nacionalines-ledo-ritulio-lygos-prezidentas/2236 

1992 metais D. Kasparaitis SNG rinktinės sudėtyje tapo Albervilio (Prancūzija) žiemos olimpiniu žaidynių čempionu, 1998 m. Nagano (Japonija) olimpinėse žaidynėse Rusijos rinktinės sudėtyje iškovojo sidabro medalį, 2002 m. olimpinėse žaidynėse Solt Leik Sityje (JAV) laimėjo bronzos apdovanojimą.

D. Kasparaitis išsiskyręs. Pirmoji žmona – Irina (g. 1965 m. Rusijoje), augina Elizabeth Marija dukrą. Antroji žmona – Ingela, švedų fotomodelis, nekilnojamo turto agentė, su Kasparaičiu išsiskyrė 2006 m. rugsėjo mėn.  Su trečiąja žmona Lisa turi dvynukes dukras ir tris sūnus. Kasparaitis – veganas nuo 2017 metų.https://www.lrytas.lt/skonis/gurmanu-klubas/2020/11/06/news/mityba-pakeites-d-kasparaitis-atsikrate-daugiau-nei-20-kilogramu-kazka-turejau-daryti--16897961/ 

2020 m. Elektrėnų savivaldybės taryba suteikė D. Kasparaičiui garbės piliečio vardą.Garbės piliečiai 

 Literatūra 
 Darius Kasparaitis: [trumpos biografinės žinios bei sportiniai pasiekimai]. – Iliustr. // Visuotinė lietuvių enciklopedija. – Vilnius: Mokslo ir enciklopedijų leidybos institutas, 2001. [T.] 9, P. 534.

 Nuorodos 

 Kasparaičio statistika

Kasparaitis, Darius
Kategorija:Rusijos olimpiečiai
Kategorija:Lietuvos miestų ir rajonų garbės piliečiai